Azuzen d ṣṣenf n tmedyazt id-ttawi tyemmat d ccnawi s taɣect ḥninen mi ara tebɣu ad tesgen mmi-is.« Zuzen neɣ zzuzen; d asgan n llufan»11. P.Zumthor yefka-as yiwet n tbadut i ṣṣenf-agi n tmedyazt id-yules mass Ǧellawi anda d-yenna: «Azuzen d yiwen n ṣṣenf n cna i issen akk umaḍal...tamedyazt agi tcennut tyemmat i llufan, tessedhayit-yis akken ad yeṭṭes»12, yules-d tabadut n Muḥend Akli Salḥi anda iɣ-d-yefka ismawen yemxalafen i ṣṣenf-agi n tmedyazt «Azuzen, Ahuzzu, Ashullu, Adewwaḥ»13, ar tama-s tabadut n Mhenna Meḥfufi dyewwin ukuz n yismawen deg wannar menbaɛd leqdic-ines yexdem ɣef cnawi iqdimen «Ahuzzu, Asberber,Azuzen,Ashulli»14